การหั่นเส้นซุกินี การต้มเส้นซุกินี อบเส้นซุกินีในไมโครเวฟ อบเส้นซุกินีให้แห้ง การผัดเส้นซุกินี
ถ้าคุณต้องการให้มันดูเหมือนพาสต้าจริงๆ มากที่สุด ก็ให้ปอกเปลือกมันซะ ก่อนที่จะนำไปทำเป็นเส้น แต่ถ้าอยากให้มันมีสีสันเสียหน่อย ก็ไม่ต้องปอกเปลือกออกหรอก  การไม่ปอกเปลือกซุกินีจะดีต่อสุขภาพมากกว่า ส่วนมากเปลือกมันจะมีเส้นใยมากมาย และเส้นใยเหล่านี้จะช่วยควบคุมระบบย่อยอาหารได้ หั่นส่วนปลายของซุกินีออก แล้ววางไว้บนพื้นเรียบๆ บนเคาน์เตอร์ในครัว ใช้มีดปอกผลไม้ปอกเปลือกสีเขียวเข้มออก เผยให้เห็นเนื้อสีเขียวอ่อนใต้นั้น คุณสามารถทำเส้นซุกินีที่ยาวและบางได้ด้วยที่ปอกผลไม้หรือเครื่องหั่นผักแบบปรับความหนาได้ (Mandoline Slicer)  นำแตงกวาซุกินีมาใช้กับที่ปอกหรือเครื่องหั่นผัก โดยหั่นตามแนวยาว เพื่อให้ออกมาเป็นเส้นแบนๆ ยาวๆ เมื่อเจอกับเมล็ดของซุกินี ให้หมุนแล้วเปลี่ยนด้านปอกไปเรื่อยๆ เพราะเมล็ดจะทำให้เนื้อแตงกวาไม่ออกมาเป็นเส้นเดียวกัน ฉะนั้นจึงไม่ต้องใช้ส่วนที่เป็นเมล็ดไปด้วย  ถ้าใช้เครื่องปอกผัก ให้ตั้งเป็นมีดที่ขนาดเล็กที่สุดเพื่อทำเส้นที่เล็กและบางออกมา สำหรับเส้นที่มีความยืดหยุ่นและชิ้นหนากว่า ที่เหมาะจะนำไปทำเส้นลาซานญ่า ต้องใช้เครื่องหั่นผักหรือมีดทำครัวคมๆ สักเล่ม  หั่นซุกินีตามความยาวด้วยมีด โดยเส้นซุกินีจะต้องยังติดกันแต่ก็บางพอสมควร เมื่อคุณหั่นไปเจอเมล็ด ให้หมุนซุกินีแล้วหั่นต่ออีกด้านหนึ่ง เมล็ดจะทำให้เส้นซุกินีไม่ติดกัน ฉะนั้นจึงไม่ต้องใช้ส่วนที่มีเมล็ดติดอยู่ ถ้าใช้เครื่องหั่นผัก ให้ตั้งเป็นใบมีดที่หนาที่สุด แล้วนำซุกินีไปหั่นตามแนวยาวเพื่อทำเส้นยาวๆ ออกมา สปาเกตตี้ในแบบที่ทำจากเส้นซุกินีนั้น สามารถทำได้จากมีดปอกผลไม้ ที่ปอกผลไม้แบบเส้น หรือเครื่องหั่นผักก็เช่นกัน  ใช้ที่ปอกผลไม้หรือมีดปอกผลไม้ปอกเนื้อซุกินีให้เป็นแนวยาว ให้บางๆ เข้าไว้ โดยไม่หนาไปกว่า ½ นิ้ว (1.25 ซม.) ต่อเส้น เพื่อที่จะทำเส้นที่ดูคล้ายกับเส้นสปาเกตตี้นั่นเอง ถ้าคุณใช้ที่ปอกผลไม้แบบเส้น ต้องตั้งให้ออกมาหนาที่สุดก่อน จะได้ไม่ต้องมาแก้อะไขอะไรทีหลัง ถ้าใช้เครื่องหั่นผัก ให้ตั้งมีดเป็นแบบเหมือนของที่ปอกผลไม้แบบเส้น แล้วนำซุกินีไปปอกตามยาวเพื่อทำให้เป็นเส้นบาง เมื่อเริ่มเข้าใกล้ส่วนที่เป็นเมล็ด ให้หันซุกินีไปทางอื่นแล้วปอกต่อ เพราะเมล็ดจะทำให้เส้นไม่ติดกัน ฉะนั้นจึงไม่ต้องใช้ส่วนที่ติดกับเมล็ดในการทำเส้นซุกินี เส้นซุกินีหั่นฝอยนั้นสามารถใช้เครื่องขูดในการทำได้  กดซุกินีลงไปบนเครื่องขูดแล้วขูดให้ออกมาเท่าเมล็ดข้าว และยังต้องขูดตามแนวยาว เพื่อหลีกเลี่ยงไม่ให้ส่วนที่เป็นเมล็ดมาขัดขวางเหมือนกับการขูดด้วยแนวขวาง เมื่อเริ่มเข้าใกล้เมล็ดซุกินี ให้หันซุกินีไปอีกทางแล้วปอกต่อ เมล็ดของมันจะทำให้เส้นซุกินีไม่ติดกัน จึงไม่จำเป็นต้องใช้เนื้อส่วนที่ติดกับเมล็ด คุณสามารถหั่นเส้นซุกินีให้เป็นเกลียวได้ด้วยที่หั่นผักแบบเกลียว นำซุกินีไปกดลงบนใบมีดของที่หั่นผักแบบเกลียวแล้วจับด้ามของที่หั่นผักให้แน่น จากนั้นกดใบมีดแล้วหมุนฝานให้ซุกินีออกมาเป็นเกลียวในอีกด้านหนึ่งของใบมีด เส้นซุกินีสามารถนำมากินดิบได้ แต่ก็สามารถนำไปต้ม ผัด หรืออบไมโครเวฟเพื่อให้มันนุ่มและทำให้นึกถึงเส้นพาสต้าจริงๆ ได้เช่นกัน ซุกินีมักจะมีความชุ่มชื้นอยู่แล้ว ฉะนั้นควรทำให้มันแห้งถ้าหากอยากจะทำออกมาเป็นเส้นดิบๆ เฉยๆ แทนที่จะอบเส้นให้แห้งดังที่กล่าวไว้คร่าวๆ ในบทความนี้ ก็ให้นำเส้นใส่ลงไปในกระชอนแล้วปล่อยให้น้ำหยดออก และแห้งไปเองสัก 15 ถึง 20 นาที เมื่อแห้งแล้วก็ให้ใช้กระดาษซับ รวมถึงบีบเบาๆ เพื่อกำจัดน้ำส่วนเกินออกเท่าที่จะทำได้ เติมน้ำเปล่า ½ หรือ 2/3 ของหม้อขนาดกลาง แล้ววางบนเตาแก๊ส ก่อนที่จะเปิดไฟในระดับกลางค่อนไปทางสูง แล้วรอจนกว่าน้ำจะเดือด เติมเกลือลงไป หลังจากที่น้ำเดือดแล้ว ให้เติมเกลือลงไปในน้ำพอสมควร เส้นซุกินีจะซึมซับเกลือในขณะที่ต้มมันให้สุก และทั้งเนื้อในและขอบนอกของเส้นก็จะมีรสชาติไปด้วย คุณจะใส่เกลือลงไปก่อนที่น้ำจะเดือดก็ได้ แต่มันจะทำให้น้ำใช้เวลานานขึ้นกว่าที่มันจะเดือดอย่างเสถียร ให้นำเส้นซุกินีลงไปในน้ำที่กำลังเดือด แล้วต้มจนกว่าเส้นจะอ่อนนุ่มลง แต่ไม่ถึงขั้นให้มันเละจนขาดออกจากกัน  คุณสามารถเพิ่มเวลาต้มได้ ขึ้นอยู่กับว่าคุณต้องการให้เส้นนุ่มกว่านี้หรือไม่ หรือตอนแรกเส้นมันแห้งแค่ไหน ถ้าเส้นค่อนข้างแห้งพอสมควร ให้ใช้เวลาแค่ 2 นาทีก็พอ แต่ถ้ามันแห้งมาก ให้ใช้เวลาประมาณ 10 นาที เพื่อให้เส้นไม่นุ่มหรือไม่แข็งเกินไป และใช้เวลา 15 นาที เพื่อเส้นที่นุ่มและลื่น  สิ่งที่ต้องจำใส่ใจไว้เลย คือต้องคอยจับตาดูตลอดเวลา ถ้าเส้นเริ่มมีท่าทางจะขาดออกจากกันก็ให้รีบปิดไฟทันที กรองน้ำออกแล้วย้ายเส้นซุกินีไปไว้บนจานที่ต้องการจะเสิร์ฟได้เลย กรองน้ำออกโดยการเทเส้นซุกินีผ่านกระชอน แล้วปล่อยให้อยู่ในกระชอนไปอีกประมาณ 5 นาที หรือจนกว่าน้ำส่วนเกินจะหยดออกมาจากเส้นจนหมด สำหรับวิธีนี้ คุณควรให้เส้นซุกินีกักเก็บน้ำโดยธรรมชาติของมันเอาไว้ เพื่อที่จะได้ไม่แห้งเหี่ยวตอนที่นำไปอบในไมโครเวฟ  คุณสามารถข้ามขั้นตอนการอบเส้นซุกินีให้แห้งตามคำแนะนำข้างบน หรือวิธีที่ทำให้เส้นซุกินีสูญเสียความชุ่มชื้นด้วยการซับน้ำด้วยกระดาษทิชชู่ แต่ถึงจะกล่าวอย่างนั้น คุณก็ยังต้องกรองน้ำออกอีกสักประมาณ 10 นาที ก่อนที่จะนำไปอบในไมโครเวฟ ถึงคุณไปทำให้มันแห้งก่อนหน้านี้มาแล้ว แต่ก็ยังสามารถใช้วิธีนี้ประกอบอาหารได้ ด้วยการเติมน้ำเปล่า 2 ถึง 3 ช้อนโต๊ะ (30 ถึง 45 มิลลิลิตร) ลงไปในขานที่ใส่เส้นซุกินีอยู่ เพื่อเพิ่มความชุ่มชื้นให้กับเส้นพอที่จะไม่ทำให้มันแห้งเหี่ยวเวลาอบในไมโครเวฟ เรียงเส้นซุกินีไว้บนจานแล้วใช้ฝาที่นำเข้าไมโครเวฟได้หรือแรปพลาสติกที่ใช้กับไมโครเวฟได้มาปิดคลุมไว้หลวมๆ ไม่ควรปิดหรือคลุมให้แน่นมาก ถ้าคุณใช้ฝาปิด ให้เปิดช่องระบายออกไว้ขณะที่อบอยู่ ถ้าคุณใช้แรปพลาสติก ให้คลุมเอาไว้ข้างบนแทนหลวมๆ ที่จะคลุมรอบจานจนแน่น อบจนกว่าเส้นซุกินีจะนุ่มขึ้น แต่ไม่ถึงขั้นขาดออกจากกัน คอยสังเกตเส้นซุกินีให้ดีขณะที่อบอยู่ ถ้าคุณใช้เวลานานเกินไป มันอาจเปียกชุ่ม แข็ง หรืออะไรก็ตามที่ดูไม่น่ากิน ให้กรองน้ำส่วนเกินออก แล้วนำเส้นซุกินีย้ายไปวางบนจานของแต่ละคน. มันมักจะมีน้ำส่วนเกินออกมาเสมอ เมื่อคุณอบเส้นซุกินีในไมโครเวฟ โดยคุณสามารถกรองน้ำออกได้โดยการใช้กระชอน เตรียมถาดอบไว้โดยใช้กระดาษทิชชู่หนาๆ ปูรองเอาไว้ ปกติแล้วคุณอาจไม่อยากใส่กระดาษทิชชู่เข้าไปในเตาอบ เพราะเตาอบนั้นให้ความร้อนแห้งๆ และอาจเป็นสาเหตุที่ทำให้กระดาษติดไฟได้ แต่เพราะว่าซุกินีเป็นผักที่มีน้ำอยู่เยอะมาก ทำให้กระดาษเปียกชุ่มอย่างรวดเร็ว และไม่มีทางที่จะเหี่ยวเฉาหรือติดไฟในเตาอบอย่างแน่นอน วางเส้นซุกินีกระจายไปทั่ว โดยให้ราบที่สุดเท่าที่จะทำได้  ถ้าคุณไม่สามารถเรียงให้มันเป็นแถวเดียวกันได้ ให้ใช้ถาดอบหลายๆ ถาด แทนที่จะยัดทั้งหมดลงไปในถาดเดียว ไม่อย่างนั้นอาจไม่ได้ประสิทธิภาพ เพราะถ้าหากต้องการให้เส้นซุกินีถูกซับน้ำออกจนสนิท ก็ต้องให้เส้นทุกเส้นแตะกับกระดาษทิชชู่หนาๆ ที่ปูรองเอาไว้ หรือไม่เส้นที่อยู่ข้างล่างอาจไม่แห้งเท่ากันเหมือนเส้นที่ซ้อนทับอยู่ข้างบนก็เป็นได้ โรยเกลือลงบนเส้นซุกินีก่อนที่จะใส่เข้าไปในเตาอบ เกลือจะช่วยดูดซึมความชื้นบางส่วนออกมาให้ ใส่เส้นซุกินีเข้าไปในเตาอบ แล้วอบประมาณ 20 ถึง 30 นาที หรือจนกว่าความชื้นส่วนใหญ่ในเส้นถูกขับออกมาหมดแล้ว การขับน้ำออกจากเส้นเป็นขั้นตอนสำคัญในกระบวนการที่จะเตรียมเส้นซุกินี ซึ่งเป็นวิธีที่ได้ผลที่สุดในการทำให้เส้นแห้งนั่นเอง และถ้าคุณไม่กำจัดความชื้นออกไปให้มากที่สุดก่อนที่จะใช้มัน เส้นที่นำไปประกอบอาหารอาจชุ่มน้ำมากเกินไปก็ได้ ใช้กระดาษทิชชู่แบบหนาห่อรอบเส้นซุกินีแล้วบีบเบาๆ เพื่อซับน้ำที่เหลืออยู่ออกไปให้หมด เส้นซุกินีจะแห้งก็จริง แต่จะไม่อ่อนนุ่มอีกต่อไป เมื่อได้เส้นแบบนี้มาแล้ว จึงต้องนำมันไปประกอบอาหารเพิ่มเติม ใส่น้ำมันคาโนลาหรือน้ำมันที่ชอบสัก 2 ช้อนโต๊ะ (30 มิลลิลิตร) ลงไปในกระทะใบใหญ่แล้วอุ่นด้วยไฟกลางค่อนไปทางแรง จนกว่ามันจะดูละมุนและเป็นมันวาว  ค่อยๆ หมุนกระทะไปมาเพื่อให้น้ำมันร้อนๆ ปกคลุมให้ทั่ว เมื่อน้ำมันร้อนได้ที่แล้ว ก็จะสามารถกระจายน้ำมันได้อย่างง่ายดาย ใส่เส้นซุกินีลงไปในน้ำมันร้อนๆ แล้วผัดอยู่ประมาณ 6 ถึง 7 นาที โดยต้องคนอย่างสม่ำเสมอ  จับตาดูเส้นให้ดีขณะที่กำลังผัดอยู่ ถ้าคุณปล่อยให้มันอยู่เฉยๆ ที่เดียวนานๆ เส้นก็อาจไหม้ ติดกระทะ และขาดออกจากกันได้ วิธีนี้จะทำให้เส้นซุกินีอ่อนนุ่ม แต่ยังมีความกรุบกรอบเล็กน้อยมากกว่าวิธีนำเส้นไปต้ม เทเส้นซุกินีลงในจานของแต่ละคนแล้วก็ขอให้อร่อยนะ คุณสามารถเก็บเส้นซุกินีที่เหลือหลังจากที่ผัดมันไว้ได้ มันจะยังคงรสชาติและรสสัมผัสได้ต่ออีก 1 วันในตู้เย็น และจะกินแบบเย็นๆ หรือนำไปอุ่นใหม่ในมื้อต่อไปก็ได้ด้วยเช่นกัน
ตัดสินใจว่าจะปอกเปลือกซุกินีหรือไม่. ปอกเป็นเส้นยาวและบาง. หั่นซุกินีแบบหนา. เตรียมเส้นสปาเกตตี้ซุกินี. เตรียมเส้นซุกินีหั่นฝอย. หั่นให้เป็นเกลียว. เลือกว่าจะนำไปปรุงให้สุกหรือกินแบบดิบๆ เลย. ต้มน้ำในหม้อที่มีด้ามจับ. ใส่เส้นซุกินีลงไปแล้วต้มเป็นเวลาสั้นๆ. เสิร์ฟ. ใช้เส้นที่ชุ่มน้ำเล็กน้อย. ใส่เส้นซุกินีลงไปในจานที่สามารถนำเข้าไมโครเวฟได้. อบไมโครเวฟด้วยอุณหภูมิสูงเป็นเวลา 2 นาที. พร้อมเสิร์ฟได้เลย. วอร์มเตาอบที่ 95 องศาเซลเซียส. เรียงเส้นซุกินีลงในถาดอบ. ปล่อยให้เส้นซุกินีแห้งในเตาอบ. บีบน้ำที่เหลือออกจากเส้น. อุ่นน้ำมันในกระทะ. ผัดเส้นซุกินีด้วยความรวดเร็ว. เสิร์ฟได้เลย.
https://www.wikihow.com/Make-Zucchini-Noodles https://www.wikihow.com/Make-Zucchini-Noodles https://www.wikihow.com/Make-Zucchini-Noodles https://www.wikihow.com/Make-Zucchini-Noodles https://www.wikihow.com/Make-Zucchini-Noodles
Cutting the Zucchini Noodles Boiling the Zucchini Noodles Microwaving the Zucchini Noodles “Sweating” the Zucchini Noodles Sauteing the Zucchini Noodles